Okresná prokuratúra Revúca 
SNP 1370/1A, 050 01 Revúca 	

Sp. zn. : 1 Pv 381/12/6608	Revúca, 14.4.2014
EEČ : 2-48-18-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Revúca
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: bez pracovného pomeru
sa v skúšobnej dobe, určenej uznesením prokurátora Okresnej prokuratúry XXXXX zo dňa 8.3.2013, spisová značka 1 Pv 381/12/6608, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie bolo vedené na tom skutkovom základe, že XXXXX od 20. 11. 2012 do 11. 12. 2012 v XXXXX na odbernom mieste č.p. XXXXX neoprávnene odoberala vo svojom rodinnom dome elektrický prúd tým spôsobom, že na hlavnom tlačidlovom vypínači v elektromerovom rozvádzači odpojila prívodný vodič do elektromera č. 4180004 a na jeho miesto napojila vodič cez, ktorý napájala elektroinštaláciu domu mimo určeného meradla, čím Východoslovenskej distribučnej, a.s., XXXXX spôsobila škodu vo výške 228,09 €. 

Uznesením prokurátora Okresnej prokuratúry Revúca zo dňa 8.3.2013, spisová značka 1 Pv 381/12/6608, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením okresného prokurátora v Revúcej sp. zn. 1 Pv 381/12/6608-6 zo dňa 08. 03. 2013, ktoré nadobudlo právoplatnosť dňa 18. 03. 2013, bolo trestné stíhanie obvinenej XXXXX za prečin krádeže podľa § 212 ods. 2 písm. e) Trestného zákona, ktoré bolo vedené proti nej na tom skutkovom základe, ako je to uvedené vo výrokovej časti tohto uznesenia podľa § 216 ods. 1 Trestného poriadku podmienečne zastavené s tým, že podľa § 216 ods. 2 Trestného poriadku bola určená skúšobná doba podmienečného zastavenia trestného stíhania na dobu jedného roka. 
  
Po uplynutí skúšobnej doby jedného roka som vyžiadal na obvinenú XXXXX odpis z registra trestov, pričom som zistil, že novší záznam v registri trestov nemá. Zo správy Obvodného oddelenia PZ Revúca zisťujem, že v skúšobnej dobe voči XXXXX nebolo na území SR vedené trestné stíhanie. Zo správy Okresného úradu Rimavská Sobota vyplýva, že menovaná v Ústrednej evidencii priestupkov MV SR nemá žiadny záznam. 
 
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa § 9 ods. 1 písm. e) Trestného poriadku.
 
Vzhľadom k tomu, že obvinená splnila všetky obmedzenia a povinnosti v rámci skúšobnej doby, žila riadnym životom, rozhodol som, že sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Koreň
prokurátor